
Arhitektuuri- ja Linnaplaneerimise Ameti nõusoleku heakskiitmine
Narva Linnavalitsus otsustab:

1. Võtta teadmiseks ärakuulatud informatsiooni. 

2. Kiita heaks Arhitektuuri- ja Linnaplaneerimise Ameti nõusoleku AS-le  Atko Bussiliinid Mercedes-Benz Conecto busside välja vahetamiseks samaväärsete MAN Lion´s City A21 busside vastu.
Eduard East
Linnapea                                                  Ants Liimets
                                                                 Linnasekretär 

ÕIEND 

Narva Linnavalitsuse 21.10.2015 protokollilise otsuse 

„AS Atko Bussiliinid (registrikood 10926425) taotlus“ juurde

1. 09.10.2015. a esitas AS Atko Bussiliinid (registrikood 10926425) Narva Linnavalitsuse Arhitektuuri- ja Linnaplaneerimise Ametile taotluse nr 179, milles palub kooskõlastada bussitüübi MAN Lionś City A21 kasutamine. 

Vastavalt Riigihankes „Avalik bussiliinivedu Narva linnas“ (viitenumber 164562) (edaspidi ka riigihanke nr 164562) esitatud  AS Atko Bussiliinid pakkumusele kohustub AS Atko Bussiliinid tarnima avaliku bussilveo teostamiseks Narva linnas bussid Mercedes-Benz Conecto (2016.aasta). 

Riigihanke nr 164562 Lisa 1 „Hankelepingu eseme tehniline kirjeldus“ punkti 5e. kohaselt sõitjate vedu peab korraldama nende bussidega, mille loetelu on Hankijale esitatud vastavalt hankedokumentidele. Lepingu täitmise perioodil võib põhjendatud vajaduse korral busse samaväärsete vastu välja vahetada üksnes Hankija eelneval kirjalikul loal. Samuti 05.10.2015 Narva linna avaliku bussiliiniveo teenindamise lepingu punkti 4.3.3 kohaselt lepingu täitmise tagamiseks peab vedaja kasutama lepinguperioodi vältel pakkumuses näidatud busse. Pakkumuses näidatud busse võib vahetada vähemalt samaväärsete vastu üksnes tellija eelneval kirjalikul nõusolekul.
AS Atko Bussiliinid esitas 12.10.2015 täienduse nr 182, milles selgitas, et vastavalt riigihankes esitatud busside ostu-müügilepingu eellepingu punktile 4.1 Lepingu objektiks olevad bussid antakse ostjale üle hiljemalt 4-5 kuu jooksul pärast ostu-müügilepingu jõustumist. Hetkel ei kindlusta Mercedes-Benz Conecto busside müüja, et tarnib nimetatud bussid riiginake täitmiseks määratud ajaks 01.02.2016. Aluseks on, et hetkel on jäänud busside tarneni alla 4 kalendrikuu. Kooskõlastuse taotluse nr 179 MAN Lion´s City A21 (samaväärsete ja täielikult hankes esitatud nõuetele vastavate busside) bussitüübi kasutamiseks on esitatud, et kindlustada riigihanke tõrgeteta täitmine. MAN Lion´s City A21 vastavad täielikult hankes bussidele esitatud spetsifikatsioonile ja esmase registreerimise nõudele. 
Ülaltoodust lähtuvalt ja arvesse võttes, et MAN Lion´s City A21 bussid on samaväärsed võrreldes Mercedes-Benz Conecto bussidega ja täielikult vastavad riigihankes nr 164562 bussidele esitatud spetsifikatsioonile ja esmase registreerimise nõudele ning eesmärgiks tagada avaliku bussiliiniveoteenuse osutamist Narva linna haldusterritooriumil alates 01.02.2016 on otstarbekas anda nõusolek AS-le Atko Bussiliinid Mercedes-Benz Conecto busside välja vahetamiseks samaväärsete MAN Lion´s City A21 busside vastu. 
2. Vastavalt Narva Linnavolikogu 26.02.2015. a määruse nr 5 "Narva Linnavalitsuse Arhitektuuri- ja Linnaplaneerimise Ameti põhimäärus" paragrahvile 4 on Narva Linnavalitsus Arhitektuuri- ja Linnaplaneerimise Ameti kõrgemalseisev organ.

Vastavalt Narva Linnavalitsuse 25.05.1994 määruse nr 486 „Narva Linnavalitsuse reglement“ (edaspidi linnavalitsuse reglement) punktile 4.1 Linnavalitsuse istungile esitatakse arutamiseks küsimusi, mis kuuluvad Linnavalitsuse pädevusse, nõuavad kollegiaalset otsustamist ning Linnavalitsuse määruse, korralduse või protokollilise otsuse vastuvõtmist. Sama reglemendi punkti 7.4 kohaselt protokolliline otsus võetakse vastu kollegiaalset otsustamist nõudvates küsimustes, sh ärakuulatud informatsioonide teadmiseks võtmisel. 
Lähtudes Narva Linnavalitsuse Arhitektuuri- ja Linnaplaneerimise Ameti põhimääruse paragrahvist 5 ning arvestades küsimuse strateegilist tähendust Narva linna jaoks (autobusside samaväärsuse kriteeriumile vastavus) on Narva Linnavalitsuse Arhitektuuri- ja Linnaplaneerimise Amet seisukohal, et antud juhul on osas, mis on seotud samaväärsete autobusside kasutamise lubamisega, vajalik Narva Linnavalitsuse heakskiitmine Arhitektuuri- ja Linnaplaneerimise Ameti kui Tellija nõusoleku andmiseks Mercedes-Benz Conecto busside välja vahetamiseks samaväärsetele MAN Lion´s City A21 bussidele. 
Natalja Šibalova

Direktori kt

